
РЕПУБЛИКА СРБИЈА

КОЛУБАРСКИ УПРАВНИ  ОКРУГ

Ваљево, Карађорђева 31

тел: 014/221-655, факс 014/227-466

___________________________________________________________________________________

Ваљево: 23.10.2012. год.

Број:909-03-00002/2012-01
З А П И С Н И К

Са Друге седнице Савета Колубарског управног округа, одржане 23.10. 2012. године са почетком у 14.00 часова у Колубарском управном округу, код  начелника округа.

Присутни:

1.Милоје Обреновић, начелник Колубарског управног округа, 

2. Миодраг Старчевић, председник општине Љиг,

3. Ненад Стевановић, председник општине Осечина,
4. Живорад Бојичић,  председник општине Лајковац, 
5. Александар Јовановић Џајић, заменик председника општине Уб,
6. Драгана Ђенић, начелник градске управе Ваљево,
7.Зорица Маркуш, начелник општинске управе Уб,

8.Стева Вранешевић, начелник општинске управе Љиг,

9.Никола Латиновић, помоћник директора Републичког завода за статистику,
10.Бранко Јосиповић, начелник филијале Републичког завода за статистику у Ваљеву,

11.Петар Николић, извршни подпредседник Привредне коморе Ваљево,

12.Мирјана Ђорђевић, представник Привредне коморе Ваљево,
13.Предраг Јокић, директор Пољопривредне стручне службе у Ваљеву,

14.Саша Радосављевић, вд директора Градске дирекције за пољопривреду и робне резерве Ваљево и

15.Драган Јанковић, секретар Савета и  записничар.

Председник општине Мионица није присуствовао седници.

На  почетку седнице, Милоје Обреновић, начелник округа и домаћин скупа,  је поздравио  присутне, констатовао да постоји кворум за рад, и отворио Другу седницу.  

Председавајући је предложио ДНЕВНИ РЕД,  који је једногласно прихваћен, са следећим тачкама:

1. Спровођење Пописа пољопривреде 2012. године:


- Циљеви и значај Пописа;


- Промоција Пописа;


- Досадашње активности и ток Пописа на територији округа;


- Пописивање газдинстава правних лица на територији округа. 
            2.Разно.

I. Начелник Колубарског управног округа, као председавајући, је дао уводну реч за прву тачку дневног реда, о попису пољопривреде, а затим реч дао Николи Латиновићу, помоћнику директора Републичког завода за статистику. У свом излагању, г-дин Латиновић је говорио о  циљевима и значају пописа пољопривреде, како за државу, тако и пољопривредна газдинства. Реч је затим дао Бранку Јосиповићу, који је дао пресек стања пописа у општинама Колубарског управног округа, броју пописаних газдинстава по општинама, о проблемима и запажањима, и дао препоруке како би се попис што боље обавио.
У дискусији је учествовао Саша Радосављевић, који је такође указао на значај пописа, као и значају укључивања Градских руководилаца и председника општина и општинских руководстава са пољопривредним службама у активности око подстицања пољопривредних газдинстава да дају што тачније податке који се траже пописом. Такође је указао на недовољан рад на едукацији пољопривредних газдинстава, као и значају пописа, пре почетка пописа.
Дискусије po овој тачки више није било.


II.Питања и предлога није било.
      Седница је завршена у 14.50 сати.
          Председник                                                                   Записник  водио,

        Савета округа                                                                   секретар Савета 

                 Милоје Обреновић                                                             Драган  Јанковић                                                                                                                 
